ΑΝΑΚΟΙΝΩΣΗ ΓΙΑ ΤΟΥΣ ΠΡΩΤΟΕΤΕΙΣ ΦΟΙΤΗΤΕΣ

ΤΟΥ ΔΗΜΟΚΡΙΤΕΙΟΥ ΠΑΝΕΠΙΣΤΗΜΙΟΥ ΘΡΑΚΗΣ

Κομοτηνή 30-9-2021

Σας ενημερώνουμε ότι η ολοκλήρωση της εγγραφής των πρωτοετών φοιτητών και η αποστολή των απαραιτήτων δικαιολογητικών για το ακαδημαϊκό έτος 2021-2022 θα ολοκληρωθούν ηλεκτρονικά μέσα από τη διεύθυνση:

[https://register.duth.gr](https://register.duth.gr/)  
   
Η είσοδος στη συγκεκριμένη υπηρεσία θα γίνεται με την εισαγωγή **προσωρινού** λογαριασμού. Ο λογαριασμός αυτός έχει ως όνομα χρήστη τον αριθμό υποψηφίου στο ΥΠΑΙΘ (κωδικός εξετάσεων), τον οποίο ο φοιτητής ήδη, γνωρίζει και έναν κωδικό πρόσβασης. Για λόγους ασφαλείας, στο προσωπικό τηλέφωνο του καθενός φοιτητή θα αποσταλεί με SMS **μόνο ο κωδικός πρόσβασης.** Ο φοιτητής μέσα από αυτή τη σελίδα καλείται να επικαιροποιήσει συγκεκριμένα προσωπικά στοιχεία του και να αποστείλει ηλεκτρονικά τα παρακάτω έγγραφα:

**Την ηλεκτρονική αίτηση εγγραφής** (ανυπόγραφο αρχείο pdf από την εφαρμογή του Υπουργείου)

1. **Αντίγραφο της αστυνομικής ταυτότητας ή του διαβατηρίου**(σαρωμένη φωτοτυπία)
2. **Αποδεικτικό ή βεβαίωση ΑΜΚΑ**
3. **Πιστοποιητικό γέννησης**
4. **Μία φωτογραφία**

Μετά το πέρας των ελέγχων της ορθότητας των στοιχείων από τις γραμματείες, θα αποσταλεί στον κάθε φοιτητή δεύτερο  SMS που θα περιέχει τα στοιχεία του ιδρυματικού του λογαριασμού και θα μπορεί εφεξής να χρησιμοποιεί για όλες τις υπηρεσίες.  
Και αυτή τη φορά, για λόγους ασφαλείας, στο προσωπικό τηλέφωνο του κάθε φοιτητή θα αποσταλεί με SMS **μόνο το όνομα χρήστη.** Σαν κωδικός πρόσβασης θα ισχύει ο κωδικός που είχε αποσταλεί στο πρώτο SMS.

Αναλυτικές οδηγίες για τη συμπλήρωση των στοιχείων και την αποστολή των απαραιτήτων δικαιολογητικών υπάρχουν στη σελίδα [https://welcome.duth.gr](https://welcome.duth.gr/). Από την ίδια σελίδα, οι φοιτητές μπορούν να αντλήσουν χρήσιμες αρχικές πληροφορίες για το Πανεπιστήμιο, το τμήμα που φοιτούν και τις υπηρεσίες που προσφέρονται. Επίσης, στην ίδια σελίδα υπάρχουν οδηγοί για τις συνηθέστερες διαδικασίες που πρέπει να γνωρίζουν.

                                                          Η Αντιπρύτανης  
                                 Ακαδημαϊκών Υποθέσεων και Φοιτητικής Μέριμνας

Καθηγήτρια Ζωή Γαβριηλίδου